"Макьана еилкааӡам шаҟа команда сынтәа рхы аладырхәуа, аха есышықәса рхыԥхьаӡара иацлоит. Ахәмаррақәа зхы рылазыхәыр зҭаху абҵара 9-нӡа аамҭа рымоуп арзаҳал алаҵара, акоманда ашьақәыргылара. Агәыԥ иалахәзароуп хҩык инаркны фҩык рҟныӡа арԥарцәа мамзаргьы аҭыԥҳацәа. Ҳара еиҿкааны иҳамоуп еиуеиԥшым аинтеллектаултә хәмаррақәа, иҟоуп аӡәы имацара ихы алаирхәыр ахьилшогьы. Иаҳҭахуп/ аҿар рацәаны арҭ ахәмаррақәа иадыԥхьалахарц, избанзар уи удыррақәа зырбеиоу, ухшыҩ аус азыруа акәны иҟоуп", — ҳәа азгәалҭеит Кәыџԥҳа.
Абҵара 10 рзы Аҟәа ихацыркхоит аинтеллектуалтә хәмарра "Иарбан? Иаба? Ианба?".
Аиҿцәажәара инарҭбаан шәазыӡырҩыр ҟалоит арадио Sputnik Аԥсны ишиашоу ицо аефир аҟны, асааҭ 18:00 рзы.